מחלקות התשתית של מיקרוסופט, **Microsoft Foundation Classes**, או **MFC**, זו ספרייה של מיקרוסופט, העוטפת במחלקות ++C את ה-API של חלונות, ומהווה מסגרת יישום לפיתוח בסביבת חלונות. מוגדרות בה מחלקות עבור מרבית שגרות הטיפול באובייקטים של חלונות וכן עבור חלונות מוגדרים מראש (predefined windows) ופקדים שכיחים.

ההיסטוריה של MFC
----------------

### תחילת הדרך

MFC נוצרה ב־1992 עם המהדר (C/C++ 7.0 (compiler של מיקרוסופט, לשימוש עם גרסאות 16 ביט של חלונות. היה זה חלק ממאמץ כללי של מיקרוסופט להשגת נתח שוק לכלי פיתוח. MFC עוצבה להיות חלון הראווה ליכולותיה של שפת התכנות ++C. באותם ימים ++C רק החלה להחליף את C בפיתוחם של יישומי תוכנה מסחריים ו־C/C++ 7.0 הייתה הראשונה בין המהדרים של מיקרוסופט בהוספת תמיכה ב־++C. את ההשראה לפיתוחה קיבלה MFC מ־TCL) Think Class Library) של מקינטוש - שמאוחר יותר נרכשה על ידי סימנטק - ובהרבה מובנים קיים דמיון למבנה שלה.

### בתחרות עם בורלנד

OWL) Object Windows Library) היה מוצר מתחרה שהוצג בידי בורלנד באותה התקופה. ה-OWL עוצב עבור מהדר הטורבו C של בורלנד. לזמן מה היה OWL פופולרי יותר מאשר MFC, מכיוון שהוא נאמן יותר לקווים המנחים של תכנות מונחה עצמים. אך למרות זאת הוא איבד נתח שוק, עקב הפיגור בהוצאת עדכוני OWL למאפייניה החדישים של חלונות וכאשר בורלנד שחררה גרסה חדשה של סביבת פיתוח, חסרת תאימות למהדורות הקודמות, היה זה עקב כך, שנאלצה לרכוש ממיקרוסופט רישיון לשימוש ב-MFC.

### שינויים במאקרויים של ++C

כאשר MFC הוצגה, מיקרוסופט הרחיבה את תחביר ++C עם סדרות של מאקרויים לניהול הודעות (messages), חריגות (exceptions) וטיפול דינמי בעצמים בזמן ריצה (dynamic class instantiation), של חלונות. השינויים התחביריים להודעות חלונות נועדו לצמצום הזיכרון הנדרש, באמצעות מניעת שימוש מיותר בטבלה וירטואלית (vtable) וסיפקו מבנה יותר קונקרטי למגוון הכלים המסופקים בסביבת הפיתוח Visual C++ לעריכת ולתמרון קוד בלי לנתח את כל השפה. המאקרויים לטיפול בהודעות החליפו את מנגנון הפונקציות הווירטואליות שסופק על ידי ++C. מכיוון שכמה גרסאות של מאקרויים הכשילו את בדיקת הטיפוס הנעשית בידי המהדר, השימוש בהם נעשה מקור פורה לבאגים עבור משתמשי MFC. המאקרויים המיישמים סִדרות (serialization), תמיכה בחריגות וטיפוסי זמן ריצה דינמיים (dynamic runtime types), היו פחות בעייתיים והקדימו יכולות להרחבות של שפה מבוססת תקן, במספר שנים. גרסות 32 ביט של MFC, עבור Windows NT 3.1 ומערכות הפעלה מאוחרות יותר של חלונות, שמרו על מאפיינים אלו לשם תאימות.

### התפתחויות מאוחרות

MFC קודמה בתחילה בידי מיקרוסופט. אך הבולטות שניתנה לה, הועמדה מאוחר יותר בצילן של מספר טכנולוגיות אחרות. ההתפתחות באה כשנעשה ברור ש־MFC מורכבת מדי עבור מתכנתים רבים ולכן שמה מיקרוסופט דגש רב יותר על Visual Basic ככלי פיתוח לתוכנה מסחרית. כיום, היורש של Visual Basic ושל MFC הוא Windows Forms ב-Rapid application development של Net.. תוכניות C++
Native יכולות להשתמש ב־Windows Forms באמצעות הוספת C++ managed extensions.

MFC ממשיכה גם כיום לשמש לפיתוח חדש, בחברות שנכנסו להתחייבות אסטרטגית ל־++C ולפלטפורמת חלונות.

יתרונות של MFC
--------------

* מהצד המעשי, יתרונה העיקרי של MFC הוא באספקת מודל תכנות מונחה עצמים ל־APIs של חלונות.
* יתרון נוסף של MFC הן עטיפות טיפוסי ++C עבור טיפוסי נתונים משויכי־משאב נפוצים של חלונות, שמספקים סגירת טיפול אוטומטית, כאשר האובייקט שייצר אותן חורג מהתחום.
* MFC מספקת מסגרת עבודה של **מסמך/תצוגה** (Document/View) ליצירת ארכיטקטורה מבוססת MVC (תבנית Model-View-Controller).

מחלקות MFC
----------

ב־MFC למעלה ממאתיים מחלקות, שקוד המקור המלא שלהן, כלול בכל עותק של סביבת הפיתוח ++Visual C. המחלקות מאורגנות בעץ תורשה שבראשו המחלקה CObject ורוב המחלקות יורשות ממנה. על פי רוב, גם מחלקה שכותב המתכנת תירש מ־CObject. את רובן של המחלקות אין צורך להכיר באופן מיידי. וכאשר עולה צורך באחת מהן, ניתן לחפש מידע עליה בעזרה המקוונת של מיקרוסופט MSDN.

סימון בשיטה ההונגרית
--------------------

בשיטת סימון זו מקבל משתנה שם תאורי שמתחיל באות גדולה. כאשר השם מורכב ממספר מילים, כל מילה מתחילה באות גדולה. את השם מקדמים באותיות שמציינות את טיפוסו. לדוגמה: b תציין משתנה בוליאני (boolean), מחלקה (class) תצוין ב־c ומחרוזת (string) תצוין באמצעות str או sz (או psz אם המחרוזת מוחזקת על ידי מצביע בתכנה).

משתנים בשיטה זו עשויים להראות כך: lpszName, או hWnd.

מתכנת הונגרי בשם צ'ארלס סימוניי, הנהיג במיקרוסופט שיטה זו למתן שמות ועל שמו היא נקראת השיטה ההונגרית. אפשרות נוספת היא שבמבט חפוז השמות נראים ככתובים בשפה זרה ולכן קיבלו שם זה.

שיטה זו נועדה ליצור אחידות בקוד ולמנוע שגיאות בשימוש במשתנים בשל חוסר תשומת לב לטיפוס של המשתנה. לשיטה נמצאו תומכים בשל יעילותה ומתנגדים בשל כיעורה, אך בפועל Windows API ו־MFC מבוססות על שיטה זו ולכן בתכנות לחלונות נהוג להשתמש בה.

לימוד MFC
---------

כאמור MFC הייתה מורכבת מדי בעבור מתכנתים רבים והיוותה רף גבוה מדי.

בסביבת הפיתוח ++Visual C ישנם אשפים (wizards) המייצרים כמויות גדולות של קוד במהירות רבה. למרות היתרון הקיים באשפים אלו, ישנם הממליצים להתחיל את הלימוד בלא להשתמש בהם כיוון שהם עלולים לבלבל את המתלמד.

ייתכן שכדאי גם ללמוד באופן תאורטי את העקרונות המופשטים העומדים בבסיס השפה עוד בטרם כתיבת הקוד. עקרון שכזה לדוגמה הוא מודל מסמך/תצוגה.

כדי לשלוט ב־MFC יש לדעת את הנושאים הבאים:

* שפת התכנות C. אף על פי שיש הסוברים כי לאחר שפותחה ++C, לימוד שפת C מיותר. אך כדי להכיר את Windows API שכתוב ב־C - וש־MFC מהווה מעטפת ++C עבורו - נחוץ לדעת גם שפה זו.
* שפת התכנות C++, משמשת בלימוד ובכתיבת הקוד של MFC.
* מערכת ההפעלה חלונות. נדרש ידע כללי על מרכיביה של מערכת הפעלה זו.
* הכרת יישום חלונות והדרך בה הוא מקושר למערכת ההפעלה חלונות, עליה הוא פועל.
* הכרה בסיסית של תכנות ב־API של חלונות.
* ידיעת סביבת הפיתוח Visual C++, על תפריטיה השונים ועל חלקי חלון הפרויקט שנבנה בה.
* ספריית MFC ודרך השימוש בה.

גרסאות
------

| גרסת מוצר | תכונות עיקריות | גרסת .Net | ספריה | גרסת MFC | שנת שחרור |
| --- | --- | --- | --- | --- | --- |
| Microsoft C/C++ 7.0 | ממשק עבור WINDOWS API

מחלקות לשימוש כללי:
מחלקות אוסף - Collection
מחלקת מחרוזת - String
מחלקות זמן ותאריך
תמיכה ביישומי ריבוי מסמכים - MDI |  |  | MFC 1.0 | 1992 |
| Visual C++ 1.0 | תמיכה בחלוניות Open ו Save As ובתצוגת רשימת קבצים אחרונים
תמיכה בתצוגה לפני הדפסה
תמיכה בסרגלי כלים ושורת סטטוס
תמיכה משופרת בממשק OLE 1.0
תמיכה ב-DLL |  |  | MFC 2.0 |
| Visual C++ 1.5 | תמיכה בקישוריות למסדי נתונים -ODBC
ממשק ל-OLE 2.01 |  |  | MFC 2.5 |
| Visual C++ 1.51 |  |  |  | MFC 2.51 |
| Visual C++ 1.52c |  |  |  | MFC 2.5 
(עדכון אחרון ל- Windows 3.x) |
| Visual C++ 2.0 | תמיכה בכרטיסיות
סרגלי תפריטים צפים
ערכת פיתוח פקדים - CDK ליצירת פקדי OLE |  |  | MFC 3.0 |
| Visual C++ 2.1 | תמיכה בפקדים המשותפים

דרייבר ODBC 2 משולב עם מנוע Access Jet
מחלקות winsock |  |  | MFC 3.1 |
| Visual C++ 2.2 |  |  |  | MFC 3.2 |
| Visual C++ 4.0 | מחלקות עצמי גישה לנתונים - DAO

סרגלי פקדים צפים של חלונות 95
תמיכה מליאה בפקדים המשותפים של חלונות 95
מחלקות לסנכרון מטלות |  |  | MFC 4.0 (mfc40.dll כולל עם Windows 95) | אוגוסט 1995 |
| Visual C++ 4.1 |  |  |  | MFC 4.1 |
| Visual C++ 4.2 | מחלקות WinInet

מחלקות שרת ActiveX Documents
מחלקות פקדי MFC ActiveX |  |  | MFC 4.2 (mfc42.dll כולל Windows 98 | מרץ 1998 |
| eMbedded Visual C++ 3.0 |  |  | mfc42.dll | MFC 4.2 |
| Visual C++ 5.0 | ספריית ATL

תמיכת שפת C++ עבור לקוח - COM |  | mfc42.dll | MFC 4.21, עדכון 
גדול מ MFC 4.2. |
| Visual C++ 6.0 | תמיכה עבור HTML דינמי

מכולות מסמכים פעילים
תמיכה ב־ADO |  | mfc42.dll | MFC 6.0 | 1998 |
| eMbedded Visual C++ 4.0 |  |  | mfcce400.dll | MFC 6.0 |
| Visual C++ .NET 2002
(Visual C++ 7.0) |  | 1.0 | mfc70.dll | MFC 7.0 | פברואר 2002 |
| Visual C++ .NET 2003
(Visual C++ 7.1)  Visual C++ .NET 2003 + MS11-025 |  | 1.1 | mfc71.dll | MFC 7.1  MFC 7.10.6119.0 | אפריל 2003 אפריל 2011 |
| Visual C++ 2005 
(Visual C++ 8.0)  Visual C++ 2005 SP1  Visual C++ 2005 SP1 + MS09-035 |  | 2.0 | mfc80.dll | MFC 8.0.50727.42  MFC 8.0.50727.762  MFC 8.0.50727.4053  MFC 8.0.50727.5592  MFC 8.0.50727.6195 | אוקטובר 2005 יוני 2007 יולי 2009 אפריל 2011 יוני 2011 |
| Visual C++ 2008 
(Visual C++ 9.0)  Visual C++ 2008 with Feature Pack  Visual C++ 2008 SP1  Visual C++ 2008 SP1 + MS09-035 |  | 3.5 | mfc90.dll | MFC 9.0.21022.8  MFC 9.0.30411  MFC 9.0.30729.1  MFC 9.0.30729.4148  MFC 9.0.30729.5570 | נובמבר 2007 אפריל 2008 אוגוסט 2008 יולי 2009 
אפריל 2011 |
| Visual C++ 2010 
(Visual C++ 10.0)  Visual C++ 2010 + MS11-025 |  | 4.0 | mfc100.dll | MFC 10.0.30319.1  MFC 10.0.30319.415  MFC 10.0.40219.1  MFC 10.0.40219.325 | אפריל 2010 אפריל 2011 מרץ 2011 אוגוסט 2011 |
| Visual C++ 2012 
(Visual C++ 11.0)  Visual C++ 2012 Update 1  Visual C++ 2012 Update 3  Visual C++ 2012 Update 4 |  | 4.5 | mfc110.dll | MFC 11.0.50727.1  MFC 11.0.51106.1  MFC 11.0.60610.1  MFC 11.0.61030 | 26 ביולי 2012 5 בנובמבר 2012 26 ביולי 2013 20 בנובמבר 2013 |
| Visual C++ 2013 
(Visual C++ 12.0)  Visual C++ 2013 Update 2 |  | 4.5.1, 4.5.2 | mfc120.dll | MFC 12.0.21005.1  MFC 12.0.30501.0 | 5 באוקטובר 2013 30 בדצמבר 2014 |
| Visual C++ 2015 
(Visual C++ 14.0)  Visual C++ 2015 Update 1  Visual C++ 2015 Update 2  Visual C++ 2015 Update 3  Visual C++ 2015 Update 3 + KB3165756 |  | 4.6  4.6.1 | mfc140.dll | MFC 14.0.23026.0  MFC 14.0.23506.0  MFC 14.0.23918.0  MFC 14.0.24210.0  MFC 14.0.24212.0 | 20 ביולי 2015 30 בנובמבר 2015 |
| Visual C++ 2017 (Visual C++ 15.0) |  | 4.6.2 | mfc140.dll | MFC 14.10.25008.0 | 7 במרץ 2017 |

לקריאה נוספת
------------

* מאיר סלע, **Visual C++/MFC-מדריך מקצועי** - הוצאת 'מרכז ההדרכה 2000', 2001.

קישורים חיצוניים
----------------

* 

* אתר האינטרנט הרשמי של Microsoft Foundation Classes
* MSDN MFC Reference
* MSDN MFC newsgroup

הערות שוליים
------------

1. ↑  ראו en:Application framework
2. ↑  ראו en:Windows Forms
3. ↑  ראו en:Rapid application development
4. ↑  ראו en:Native mode
5. ↑  ראו en:C Plus Plus Managed Extensions

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph314890

 |